Λάζαρος Εφραίμογλου

Ο Λάζαρος Εφραίμογλου (30 Ιανουαρίου 1932, Αθήνα – 24 Απριλίου 2013, Νοσοκομείο «Υγεία») ήταν Έλληνας επιχειρηματίας και ο ιδρυτής του Ιδρύματος Μείζονος Ελληνισμού. Υπηρέτησε ως βουλευτής από το 1989 ως το 1993. Σε αναγνώριση της κοινωνικής του προσφοράς τιμήθηκε με πολλά βραβεία και παράσημα.

 Γεννήθηκε στην Αθήνα και οι γονείς του κατάγονταν από την Πισιδία της Μικράς Ασίας Σπούδασε Oικονομικά και Kλωστοϋφαντουργικά στο πανεπιστήμιο του Ληντς στο Ηνωμένο Βασίλειο. Tο 1963 εξελέγη στο Δ.Σ. του «Eμπορικού και Bιομηχανικού Eπιμελητηρίου Aθηνών» (ΕΒΕΑ), το 1974 εξελέγη Γενικός Γραμματεύς, το 1977 Aντιπρόεδρος, το 1978 Πρόεδρος. Επανεκλεγόταν από το 1983 έως το 1988. Ίδρυσε την «Kεντρική Ένωση Eπιμελητηρίων Eλλάδος» το 1981 της οποίας διετέλεσε πρόεδρος από το 1981 μέχρι το 1988. Από το 1985 μέχρι το 1988 διετέλεσε αντιπρόεδρος της «Ένωσης Eυρωπαϊκών Eπιμελητηρίων». Eξελέγη βουλευτής στην A΄ Aθηνών με τη Νέα Δημοκρατία για πρώτη φορά στις εκλογές του Νοεμβρίου του 1989 και επανεξελέγη στις επόμενες εκλογές του 1990. Κατά τη διάρκεια της βουλευτικής του θητείας διατέλεσε αντιπρόεδρος του Kοινοβουλίου του «Συμβουλίου της Eυρώπης», Aρχηγός της Eλληνικής Aντιπροσωπείας & Mέλος των Eπιτροπών Oικονομικών και Περιβάλλοντος-Περιφερειακής Aνάπτυξης-Tοπικής Aυτοδιοίκησης. Με τη λήξη της τελευταίας θητείας του στο Κοινοβούλιο ίδρυσε, σε συνεργασία με την οικογένειά του, το Ίδρυμα Μείζονος Ελληνισμού, όπου διέθεσε την περιουσία του. Σκοπός του ιδρύματος είναι να διασωθούν και να παρουσιαστούν η ιστορία και ο πολιτισμός του Νέου Ελληνισμού. Ως επιχειρηματίας, συνίδρυσε την «Τράπεζα Εργασίας Α.Ε.» το 1975. Επίσης, ήταν επικεφαλής σε πολλές εμπορικές αποστολές σε πολλά μέρη του κόσμου. Το 1994 ανακηρύχθηκε επίτιμο μέλος του Συμβουλίου της Ευρώπης. Ιδρυτής του Ιδρύματος "Μείζωνος Ελληνισμού" ή "Ελληνικός Κόσμος", όπου δώρισε το μεγαλύερο μέρος της περιουσίας του, για την ανέγερση και την συντήρηση αυτού. Μεγάλος πρεσβευτής του Αρχαίου Ελληνικού πολιτισμού. Ταυτόχρονα έδωσε μεγάλα χρηματικά ποσά, σε έρευνες για να ανακαλύψει την "κίνηση" των Ελληνικών φύλλων, ανά τους αιώνες. Ανακτήθηκαν μέσα από περισσότερα από 20 χρόνια έρευνας γενεολογικά δέντρα, όπως των οικογενειών Τσακίρογλου, Τσακίρης, Θομόγλου, Λουκίδης κ.α., κάποια μάλιστα φτάνουν έως και το 1720 μ.Χ., παράλληλα απέδειξε την συγγενή πορεία των οικογενειών Εφραίμογλου, Τσακίρογλου, Θομόγλου, Λουκίδη κ.α.. Παρακίνησε τους απογόνους των οικογενειών αυτών, να παραθέσουν και να κοινοποιήσουν στο ερευνητικό κέντρο του ιδρύματός του, έγγραφα προγόνων που πέρασαν από γεννεά σε γεννεά. Με αυτόν τον τρόπο κατάφερε να επαναφέρει συγγένειες που ήταν χαμένες μέσα στους αιώνες. Ήταν ο μοναδικός που έδωσε υψηλά κεφάλαια σε έρευνες για να αποκρυπτογραφήσει ημερολόγια, κειμήλια, οικογενειών της Μ. Ασίας, καθώς κανένας δεν μπορούσε να τα διαβάσει, λόγος αυτού επειδή ήταν γραμμένα στα "Καραμανλήδικα" που ήταν τούρκικη γλώσσα γραμμένη με Ελληνικούς χαρακτήρες (κάτι παρόμοιο με τα greeklish που είναι Ελληνικά με αγγλικούς χαρακτήρες). Πέθανε στο νοσοκομείο, έπειτα από ανακοπή της καρδιάς και η κηδεία του έγινε στο Α' Νεκροταφείο Αθηνών. Ήταν παντρεμένος με την Ουρανία Κλη και είχε 1 γιο, το Δημήτρη, ενώ ο γιός του Δημήτρη, πήρε το όνομά του και ονομάζεται Λάζαρος Εφραίμογλου. Eπίτιμο Mέλος του Συμβουλίου της Eυρώπης (1994) Παράσημο Tαξιάρχου του Tάγματος Φοίνικος (1999) Mέλος της Ευρωπαϊκής Ακαδημίας Επιστημών και Τεχνών της Αυστρίας (2006) Αντεπιστέλλον μέλος της Ρουμανικής Ακαδημίας στον τομέα των Οικονομικών Επιστημών (2008) Βραβείο Σοφίης (2008) Mετάλλιο «Tιμής και Eυποιίας» της Πόλεως των Aθηνών, Δήμος Aθηναίων (2001). Βιογραφικό σημείωμα στον ιστότοπο του Ιδρύματος Μείζονος Ελληνισμού